กองทัพบก พร้อมรับทหารใหม่เข้าประจำการวันที่ 1 พฤษภาคมนี้ ทั้งสถานที่ บุคลาการ และมาตรฐาน  การฝึกให้เป็น “ทหารต้นแบบ”
กองทัพบก พร้อมรับทหารใหม่เข้าประจำการวันที่ 1 พฤษภาคมนี้ ทั้งสถานที่ บุคลาการ และมาตรฐานการฝึกให้เป็น “ทหารต้นแบบ” ย้ำดูแลเต็มที่ช่วงอากาศร้อนพันเอกหญิงศิริจันทร์ รองโฆษกกองทัพบก เปิดเผยว่า ??วันที่ 1-3 พฤษภาคมนี้ กองทัพบก ขอต้อนรับชายไทยที่ได้รับการคัดเลือกให้เป็นทหารกองประจำการ ผลัด 1/2562 เข้ารับราชการ ณ หน่วยทหารทั่วประเทศ โดยขณะนี้หน่วยฝึกทหารใหม่ของกองทัพบก ได้เตรียมความพร้อมของสถานที่ บุคลากร สิ่งอำนวยความสะดวก พร้อมทั้งเดินหน้า “กิจกรรมต้อนรับครอบครัวและญาติทหารใหม่” ตั้งแต่วันแรกที่ทหารใหม่มารายงานตัว ตามนโยบายของผู้บัญชาการทหารบก โดยในผลัดนี้จะมีการพัฒนารูปแบบกิจกรรมให้มีความสมบูรณ์ยิ่งขึ้น เพื่อแสดงให้เห็นถึงความพร้อมในการดูแลสมาชิกใหม่ของกองทัพอย่างดีที่สุด สำหรับนโยบายการพัฒนาศักยภาพของทหารกองประจำการ กองทัพบกยังคงเน้นมาตรฐานการฝึก ระบบการบังคับบัญชา การพัฒนาคุณภาพชีวิต เสริมสร้างให้มีทักษะด้านการทหาร เป็นทหารต้นแบบที่มีระเบียบวินัย มีอุดมการณ์รักชาติ จิตอาสา พร้อมที่จะปฏิบัติภารกิจทั้งด้านความมั่นคง การพัฒนาประเทศ และช่วยเหลือประชาชนได้อย่างมีประสิทธิภาพ ขณะเดียวกัน จะดูแลเรื่องสิทธิกำลังพลตามระเบียบของทางราชการอย่างเต็มที่ และเมื่อประจำการจนมีคุณสมบัติครบยังมีโอกาสสอบเข้าบรรจุเป็นข้าราชการทหารผู้บัญชาการทหารบกให้ความสำคัญกับทหารกองประจำการ ถือว่าเป็นสมาชิกในครอบครัวเดียวกันที่จะต้องให้การดูแลอย่างดี ได้กำชับให้ผู้บังคับหน่วยเอาใจใส่ทหารใหม่ในทุกรายละเอียด โดยเฉพาะในช่วงนี้ที่มีสภาพอากาศร้อนจัด ให้หน่วยทหารเตรียมมาตรการดูแลและป้องกัน ทั้งเรื่องอาคารสถานที่และสุขภาพร่างกาย โดยมีการประเมินและปรับร่างกายของทหารใหม่ก่อนการฝึก การติดตั้งระบบระบายอากาศ ฉีดพ่นละอองน้ำ หลีกเลี่ยงการฝึกหรือกิจกรรมกลางแจ้ง และการมีบุคลากรทางการแพทย์ดูแลอย่างใกล้ชิดตลอดการฝึก กองทัพบกเชื่อว่าทุกระบบที่ได้เตรียมการเพื่อรองรับทหารใหม่นั้น จะเป็นพื้นฐานให้ทหารกองประจำการสามารถปฏิบัติภารกิจทางทหารและภารกิจช่วยเหลือประชาชนได้อย่างมีประสิทธิภาพต่อไป